LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL LIETUVOS RESPUBLIKOS ŽEMĖS ŪKIO MINISTRO 2013 M. GEGUŽĖS 8 D. ĮSAKYMO Nr. 3D-332 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO PRODUKTŲ PERDIRBIMAS IR PRIDĖTINĖS VERTĖS DIDINIMAS“ PIRMOSIOS VEIKLOS SRITIES „ŽEMĖS ŪKIO PRODUKTŲ PERDIRBIMAS IR RINKODARA“ ĮGYVENDINIMO TAISYKLIŲ, TAIKOMŲ 2013 METAIS, PATVIRTINIMO“ PAKEITIMO

2013 m. lapkričio 21 d. Nr. 3D-787

Vilnius

P a k e i č i u Lietuvos kaimo plėtros 2007–2013 metų programos priemonės „Žemės ūkio produktų perdirbimas ir pridėtinės vertės didinimas“ pirmosios veiklos srities „Žemės ūkio produktų perdirbimas ir rinkodara“ įgyvendinimo taisykles, taikomas 2013 metais, patvirtintas Lietuvos Respublikos žemės ūkio ministro 2013 m. gegužės 8 d. įsakymu Nr. 3D-332 „Dėl Lietuvos kaimo plėtros 2007–2013 metų programos priemonės „Žemės ūkio produktų perdirbimas ir pridėtinės vertės didinimas“ pirmosios veiklos srities „Žemės ūkio produktų perdirbimas ir rinkodara“ įgyvendinimo taisyklių, taikomų 2013 metais, patvirtinimo“ (Žin., 2013, Nr. 49-2455, Nr. 94-4706):

1. Papildau 9.3 punktu:

„9.3. nuo 2013 m. lapkričio 25 d. iki 2013 m. gruodžio 23 d. priimtas paraiškas remiamas perdirbimo procese susidariusių trečiosios kategorijos šalutinių gyvūninių produktų perdirbimas.“

2. Papildau 16.3 punktu:

„16.3. nuo 2013 m. lapkričio 25 d. iki 2013 m. gruodžio 23 d. priimtoms paraiškoms: iki žemės ūkio ministro 2013 m. gegužės 6 d. įsakyme Nr. 3D-328 „Dėl Europos žemės ūkio fondo kaimo plėtrai ir bendrojo finansavimo paramos lėšų, skirtų 2013 metų įsipareigojimams pagal Lietuvos kaimo plėtros 2007–2013 metų programos priemones, veiklos sritis ir sektorius, paskirstymo sąrašo patvirtinimo“ (Žin., 2013, Nr. 47-2361, Nr. 111-5542) nurodyto priemonės veiklos sričiai skirtų lėšų dydžio. Didžiausioji paramos suma 2007–2013 metų laikotarpiu labai mažoms ir mažoms perdirbimo procese susidariusių trečiosios kategorijos šalutinių gyvūninių produktų perdirbimo įmonėms iki 6 905 600 Lt (šeši milijonai devyni šimtai penki tūkstančiai šeši šimtai litų), vidutinėms ir 23.2 punkte nurodytoms perdirbimo procese susidariusių trečiosios kategorijos šalutinių gyvūninių produktų perdirbimo įmonėms iki 27 000 000 Lt (dvidešimt septynių milijonų litų).“

3. Papildau 31.5 punktu:

„31.5. perdirbimo procese susidariusių trečiosios kategorijos šalutinių gyvūninių produktų perdirbimo sektoriuje:

31.5.1. statyba ir rekonstravimas:

31.5.1.1. gamybinių pastatų ir patalpų;

31.5.1.2. nutekamųjų vandenų valymo sistemų;

31.5.2. naujos statybinės medžiagos;

31.5.3. įranga (nauji įrenginiai ir mechanizmai, technika):

31.5.3.1. šaldymo;

31.5.3.2. perdirbimo;

31.5.3.3. speciali gyvūninės kilmės atliekų ir produktų transportavimo;

31.5.3.4. laboratorinė – žaliavų, technologinio proceso ir produkcijos kokybei patikrinti ir produkcijos kokybei kontroliuoti;

31.5.3.5. susijusi su vykdoma veikla ar visu gamybos ciklu;

31.5.3.6. kompiuterinė ir programinė įranga;

31.5.4. paslaugų pirkimas:

31.5.4.1. bendrosios išlaidos;

31.5.4.2. viešinimo priemonės.“

4. Išdėstau 57 punktą taip:

„57. Mokėjimo prašymus kartu su reikalaujamais priedais iš paramos gavėjų priima ir registruoja Agentūra Administravimo taisyklėse nurodytais adresais.“

5. Išdėstau 1 priedo II skyriaus „Informacija apie projektą, kuriam prašoma paramos“ 2 skiltį taip:

„2. Veiklos sritis	Žemės ūkio produktų perdirbimas ir rinkodara

Pagal priimtas nuo 2013 m. gegužės 13 d. iki 2013 m. liepos 26 d. paraiškas remiama:	Pagal priimtas nuo 2013 m. rugsėjo 16 d. iki 2013 m. rugsėjo 30 d. paraiškas remiama:	Pagal priimtas nuo 2013 m. lapkričio 25 d. iki 2013 m. gruodžio 23 d.:

Vaisių, uogų, daržovių ir grybų perdirbimas ir (ar) rinkodara, atliekų perdirbimas □ Mėsos produktų perdirbimas ir (ar) rinkodara □ Pieno perdirbimas ir (ar) rinkodara, pieno perdirbimo procese susidariusių atliekų perdirbimas □ Kitų Sutarties dėl ES veikimo I priede išvardytų produktų perdirbimas ir (ar) rinkodara □	Vaisių, uogų, daržovių ir grybų perdirbimas ir (ar) rinkodara, atliekų perdirbimas □	Trečiosios kategorijos šalutinių gyvūninės kilmės produktų perdirbimas □“

Žemės ūkio ministras	Vigilijus Jukna